  Майя Бывальцева Удмуртиысь йӧскалык театр «Шуылоз вал песятае…» спектаклезлэсь премьеразэ пӧсьтолэзьлы выжтӥз. Со сярысь ужъюртлэн «ВКонтакте» мерлыко вотэсысь огиназ ивортӥз. Ӟуч драматурглэн Юлия Поспеловалэн «Лёха» пьесаезъя выль форматэн дасям спектаклез 9-10 оштолэзе возьматыны чакламын вал. Матысь нуналъёслы чаклам мукет ужрадъёс дыраз ортчозы. Но 23-тӥ южтолэзьысен удмурт кылын спектакльёс синхрон амалэн берыктытэк мынозы. Та дыре трос калыко интыосы ветлэмлэсь возиськыны малпасьёс азьвыл басьтэм билетъёссэс берыктыны быгато. Театрлэн партнёръёсызлэсь басьтэм билетъёсты соос пыр ик берыктыны кулэ.  Тодэ вайытом, 18-тӥ южтолэзьысен Удмуртиын коронавирусъя вылӥ дасьлыкъя режим ялӥзы. Ижкарын 100-лэсь трос пыриськисьёсын лулчеберет но спорт ужрадъёсты ортчытон алэмын. Тегъёс: Лулчеберет Ижкар Театр Удмуртия  